stanford-oval/wikipedia huggingface dataset:
Kioto
Aiheesta muualla

Kuvia tai muita tiedostoja aiheesta Kioto Wikimedia Commonsissa
Kaupungin internetsivut (japaniksi)
京都の文化遺産 (japaniksi)
Kioton historialliset monumentit Unescon sivuilla (englanniksi)
| n k Kioton prefektuuri |
| --- | --- | --- |
| Kioton suuralueet |  Fushimi-ku  Higashiyama-ku  Kamigyō-ku  Kita-ku  Minami-ku  Nakagyō-ku  Nishikyō-ku  Sakyō-ku  Shimogyō-ku  Ukyō-ku  Yamashina-ku  |  |
| Muut kaupungit |  Ayabe  Fukuchiyama  Jōyō  Kameoka  Kizugawa  Kyōtanabe  Kyōtango  Maizuru  Miyazu  Mukō  Nagaokakyō  Nantan  Uji  Yawata  |  |
| Kunnat piirikunnittain | Funain piirikunta (Kyōtanba) · Kusen piirikunta (Kumiyama) · Otokunin piirikunta (Ōyamazaki) · Sōrakun piirikunta (Kasagi · Minami-Yamashiro · Seika · Wazuka) · Tsuzukin piirikunta (Ide · Ujitawara) · Yosan piirikunta (Ine · Yosano) |  |
Kioton vuoden 1914 turistikartta. Pohjoinen vasemmalla.
Shinkyōgokun katukuvaa 1920-luvun vaihteessa
Kioton raitiovaunu vuonna 1976
Kioton kaupungintalo vuonna 2015
Kioton suuralueet kartalla
Marui-tavaratalo Kioton keskustassa
Kioton rautatieaseman pääaula vuonna 2016
Kioton kaupungin bussi
Kiotolainen maiko eli geishaoppilas
Kioton yliopiston kellotorni
Kioton keskustan kaupunkikuvaa ja Kyōto Tower, yksi kaupungin harvoista korkeista rakennuksista
Ninenzakan katu Kiyomizu-deran lähellä
Kinkaku-jin temppelin paviljonki puutarhoineen vuonna 1865
Kioton kansallismuseon vanha päärakennus
Kiotolainen machiya Gionin kaupunginosassa
Murin-anin puutarhaa
Gion-matsurin kulkue vuonna 2017
Tsukemono-pikkelssejä Nishikin torikadulla
Nishi-Kyōgokun urheilustadion
Jadwiga

| Jadwiga |
| --- | --- |
 Jadwiga Marcello Bacciarellin maalaamana.
Puolan kuningas
Valtakausi:  16. lokakuuta 1384/1385  – 17. heinäkuuta 1399
Kruunajaiset:  16. lokakuuta 1384
Edeltäjä:  Ludvig I Suuri
Seuraaja:  Jagello

Syntynyt:  18. helmikuuta 1374 Buda, Unkarin kuningaskunta
Kuollut:  17. heinäkuuta 1399 (25 vuotta) Krakova, Puolan kuningaskunta
Puoliso:  Jagello
Lapset:  Elisabet
Suku:  Anjou
Isä:  Ludvig I Suuri
Äiti:  Bosnian Elisabet
Uskonto:  roomalaiskatolilaisuus
Jadwiga (puol. Jadwiga (Andegaweńska), unk. (Anjou) Hedvig, liett. Jadvyga, engl. ja saks. Hedwig, lat. Hedvigis); (n. 18. helmikuuta 1374 Buda – 17. heinäkuuta 1399 Krakova) oli Unkarin kuninkaan Ludvig I Suuren tytär ja Puolan hallitsija (virallisesti ’kuningas’, lat. rex) vuodesta 1384 aina kuolemaansa saakka vuoteen 1399. Hänet kanonisoitiin vuonna 1997.
Suku ja koulutus

Jadwiga oli Unkarin Anjou-sukuisen kuninkaan Ludvig (Lajos) I Suuren ja tämän toisen puolison Elisabet Bosnialaisen (serbokroaat.: Elizabeta Kotromanić/Елизабета Котроманић; bosnia: Elizabeta Bošnjačka; unk.: Kotromanics Erzsébet; puol.: Elżbieta Bośniaczka; n. 1339  – tammikuu 1387) kolmas ja nuorin tytär. Hänen vanhin sisarensa Katariina (unk. Katalin, 1370–1378) kuoli lapsena, keskimmäisestä sisaresta Mariasta tuli Unkarin kuningatar.
Jadwiga oli molempien vanhempiensa kautta myös Puolan Piastin dynastian jälkeläinen. Hänen isänsä Ludvigin äiti Elisabet Piast oli Puolan viimeisen Piast-kuninkaan Kasimir III:n sisar. Hänen äidinäitinsä Elisabet Kujavialainen (puol. Elżbieta, serbokroaat. Elizabeta/Елизабета; 1315/1320 – 22. elokuuta 1345 jälkeen) oli Władysław I Lyhyen veljentytär. Hänen äidinisänsä oli Bosnian baani Stefan II (serbokroaat. Стефан II / Stjepan II), joka hallitsi vuosina 1314/1322 –1353.
Jadwiga kasvatettiin Budan ja Visegrádin kuninkaallisissa hoveissa. Jadwiga oli hyvin koulutettu ja puhui ainakin kuutta eri kieltä, latinaa, bosniaa, unkaria, serbiaa, puolaa ja saksaa.lähde?
Vallanperimys ja avioliittosuunnitelmat

Kun Puolan viimeinen Piast-kuningas Kasimir III oli kuollut vuonna 1370 vailla laillista poikaperillistä, maan säädyt valitsivat hänen seuraajakseen hänen sisarenpoikansa, Unkarin Ludvig I:n. Tämä ei kuitenkaan ratkaissut vallanperimyksen ongelmia seuraavien sukupolvien osalta. Ludvigin ensimmäinen vaimo oli kuollut varhain, ja toisesta avioliitosta oli syntynyt vain kolme tytärtä. Ludvigin oli siis paitsi löydettävä tyttärilleen puolisot myös saatava molempien valtakuntiensa, Unkarin ja Puolan ylimykset hyväksymään vallan periytyminen naislinjaa pitkin. Tätä varten oli noihin aikoihin jo kehitetty juridinen keino, tyttären julistaminen lain edessä pojan veroiseksi, jos poikaperillistä ei ollut. Kovin suosittu tämä toimenpide ei ollut. Jollakin tavalla Ludvig kuitenkin onnistui syyskuussa 1374 Kassassa saamaan Puolan aateliston ja kaupunkien edustajat suostumaan siihen, että hänen tyttäristään joko Maria tai Jadwiga tunnustettaisiin Puolan kruununperilliseksi.
Ludvigin alkuperäinen suunnitelma oli jättää Puolan kuningaskunta tyttärelleen Marialle, joka oli kihlattu keisari Kaarle IV:n pojan Sigismund Luxemburgilaisen kanssa; Ludvig ja Kaarle olivat etukäteen sopineet jo 1364 naittavansa lapsensa toisilleen. Jadwigaa taas oli suunniteltu Itävallan hallitsijan puolisoksi. Vuonna 1378 pieni Jadwiga kihlattiin Habsburgin hallitsijasuvun perillisen, Itävallan herttua Vilhelm Kohteliaan (n. 1370 – 15. heinäkuuta 1406) kanssa, ja hän vietti noin vuoden Wienin keisarillisessa hovissa Itävallassa.
Kuolema ja jälkimaine

Jadwiga synnytti tyttärensä Elisabet Bonifacian 22. kesäkuuta 1399. Kuukauden sisällä synnytyksestä sekä tytär että nuori, vain 25-vuotias äiti kuolivat synnytyksen aiheuttamiin komplikaatioihin. Heidät molemmat haudattiin Wawelin katedraaliin. Jagello avioitui useita kertoja uudelleen, ja vasta neljännestä avioliitosta syntyi poikaperillinen, joka jatkoi hänen dynastiaansa. Silti Jadwigaa kunnioitetaan yhä Puola-Liettuan unionin ja suurvallan perustajana, joka ”sai aikaan sen, mihin eivät aseet eikä laki pystyneet: toi Liettuan kristinuskon piiriin”.
Jadwigaa arvostettiin jo eläessään kirkon tukijana ja köyhien auttajana. Hänen elämästään ja teoistaan syntyi legendoja, ja jo keskiajalla häntä yritettiin saada kanonisoiduksi. Lopulta puolalainen paavi Johannes Paavali II julisti Jadwigan ensin virkakautensa alussa autuaaksi, sitten pyhimykseksi 8. kesäkuuta 1997. Jadwiga on Puolan tärkeimpiä suojeluspyhimyksiä, jonka muistopäivää vietetään 17. tai 18. heinäkuuta. Myös Unkarissa häntä kunnioitetaan yhtenä kansallisista pyhimyksistä ja erityisesti Tonavan mutkan (Dunakanyar, Esztergomin ja Budapestin välinen Tonavan osuus) suojeluspyhimyksenä.
Aiheesta muualla

Kuvia tai muita tiedostoja aiheesta Jadwiga Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Espanja  Saksa  Israel  Yhdysvallat  Tšekki  Puola  Vatikaani 
Henkilöt:  Deutsche Biographie  DDB 
Muut:  IdRef 
Jadwigan henkilökohtainen hallitsijavaakuna.
Jadwigan sarkofagi Wawelin katedraalissa.
Jadwigan ja Jagiellon muistomerkki Budapestissä, Budan linnan muurilla Wienin portin (Bécsi kapu) luona. Vuonna 2013 Liettuan Unkarin-lähetystön aloitteesta pystytetyn veistoksen on tehnyt liettualainen Daliutė Ona Matulaitė.
Elefanttiheinä

| Elefanttiheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Suku::  Norsunheinät Miscanthus
Laji::  sinensis
Kaksiosainen nimi
 Miscanthus sinensis  Andersson 
Katso myös
   Elefanttiheinä Wikispeciesissä   Elefanttiheinä Commonsissa 
Infobox OKNimi-testi OK: 
Elefanttiheinä (Miscanthus sinensis) on alun perin aasialainen ruohovartinen kasvi.
Elefanttiheinä kasvaa suurina mättäinä. Se kasvaa 1–2 m, joskus jopa 4 metriä korkeaksi. Sen lehdet ovat pitkiä (18–75 cm) ja kapeita (0,3–2 cm), ja kasvavat pystyssä, latvojen taipuessa alaspäin. Kukinnot ovat punertavia tai kullanvärisiä ja nousevat lehtien yläpuolelle. Koristeellisen ulkomuotonsa ansiosta se on yleinen puutarhakasvi kaikkialla maailmassa. Se viihtyy valoisassa, aurinkoisessa paikassa. Sen siemeniä voi ostaa myös suomalaisista hyvin varustetuista puutarhaliikkeistä. Elefanttiheinälajikkeita ovat muun muassa vaskielefanttiheinä (lajike 'Purpurascens'), 'Strictus', 'Variegatus' ja 'Zebrinus'.
Elefanttiheinä on kotoisin Kiinasta, Koreasta ja Japanista. Istutusten takia se on levinnyt vieraslajiksi luontoon monin paikoin Pohjois-Amerikassa ja uhkaa syrjäyttää paikallisia kasvilajeja.
Aiheesta muualla

Suomen Lajitietokeskus: Elefanttiheinä (Miscanthus sinensis)
Kassu – Kasvien suomenkieliset nimet: Elefanttiheinä (Miscanthus sinensis)
UniProt: Taxonomy - Miscanthus sinensis (englanniksi)
Flora of China: Miscanthus sinensis (englanniksi)
Global Biodiversity Information Facility (GBIF): Miscanthus sinensis (englanniksi)
| --- | --- |
Taksonitunnisteet:  Wikidata: Q1073621  Wikispecies: Miscanthus sinensis  AoFP: 93  APA: 4870  APNI: 115800  BioLib: 42752  BOLD: 121141  Calflora: 5596  CoL: 43MQZ  EoL: 1115038  EPPO: MISSI  FEIS: missin  FloraBase: 486  FNA: 200025714  FoC: 200025714  GBIF: 2706026  GISD: 1121  GrassBase: imp06378  GRIN: 24493  iNaturalist: 165474  IPA: 3052  IPNI: 408768-1  IRMNG: 10199062  ISC: 34269  ITIS: 41874  MichiganFlora: 2152  MoBotPF: 285333  NatureServe: 2.147438  NBN: NBNSYS0200002653  NCBI: 62337  NSWFlora: Miscanthus~sinensis  NZOR: fa2585c4-b9a5-43a3-b879-af56612ad80d  NZPCN: 3200  Observation.org: 20479  Open Tree of Life: 764796  PFI: 7816  Plant List: kew-424644  PLANTS: MISI  POWO: urn:lsid:ipni.org:names:408768-1  RHS: 95355  Tropicos: 25518316  VASCAN: 7774  WFO: wfo-0000880299
Taylor Swift

| Taylor Swift |
| --- | --- |
 Swift vuonna 2023.
Henkilötiedot
Koko nimi:  Taylor Alison Swift
Syntynyt: 13. joulukuuta 1989 (ikä 35) West Reading, Pennsylvania, Yhdysvallat
Ammatti:  laulaja, lauluntekijä, näyttelijä, musiikkivideo-ohjaaja
Muusikko
Taiteilijanimi:  Taylor Swift
Aktiivisena:  2006–
Tyylilajit:  country, country pop, pop rock, pop, folk, alternative
Soittimet:  laulu, kitara, piano, ukulele, banjo
Levy-yhtiöt:  Big Machine, Universal Music Group
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Taylor Alison Swift (s. 13. joulukuuta 1989 West Reading, Pennsylvania, Yhdysvallat) on yhdysvaltalainen laulaja-lauluntekijä.  Hänen levyjään on myyty maailmanlaajuisesti yli 200 miljoonaa kappaletta. Swift on tunnettu tarinallisista omaelämänkerrallisista sanoituksistaan. Hänen menestyneimpiä kappaleitaan ovat muun muassa ”Anti-Hero”, ”Blank Space”, ”Shake It Off”, ”Love Story”, ”You Belong with Me” ja ”We Are Never Ever Getting Back Together”.
Swift aloitti uransa countrylaulajana. Hän julkaisi ensimmäisen albuminsa Taylor Swift 16-vuotiaana vuonna 2006. Seuraava albumi Fearless (2008) toi Swiftille myös kansainvälistä menestystä. Kappaleista ”Love Story” ja ”You Belong with Me” tuli crossover -hittejä, joita soitettiin sekä country- että popkanavilla. Swift vaihtoi tyyliä kokonaan popmusiikkiin vuoden 2014 albumilla 1989. Albumi sisälsi hitit ”Shake It Off” ja ”Blank Space”, ja lisäsi hänen suosiotaan kansainvälisesti. Vuonna 2020 Swift levytti kaksi indie folk -albumia, Folklore ja Evermore. Hän palasi popmusiikin pariin albumilla Midnights (2022). Swift on levyttänyt neljä vanhoista albumeistaan uudelleen oikeuksiin liittyneen kiistan vuoksi. Vuonna 2023 hän aloitti The Eras Tour -kiertueen, josta on tullut kaikkien aikojen tuottoisin kiertue.
Swift on voittanut uransa aikana 14 Grammy-palkintoa. Hän on voittanut ainoana artistina vuoden albumin Grammy-palkinnon neljä kertaa. Hän on voittanut palkintoja myös muun muassa American Music Awards, Billboard Music Awards ja MTV Video Music Awards -gaaloissa. Vuonna 2023 Swift valittiin Time-lehden vuoden henkilöksi.
Laulajanuransa lisäksi Swift on ohjannut omia musiikkivideoitaan ja tehnyt pieniä elokuvarooleja muun muassa elokuvissa Ystävänpäivä, The Giver, Cats ja Amsterdam. Swift on myös kampanjoinut artistien oikeuksien puolesta. Hän on tehnyt hyväntekeväisyystyötä ja lahjoituksia muun muassa kulttuurin ja ruokapankkien hyväksi.
Lapsuus

Taylor Swift syntyi Readingin kaupungissa Pennsylvanian osavaltiossa. Swiftin vanhemmat ovat Scott ja Andrea Swift. Andrea työskenteli mainostoimistossa Swiftin tiimissä ja alkoi myöhemmin kiertää tyttärensä kanssa tämän kiertueilla. Scott Swift on investointipankkiiri. Perhe omisti myös joulukuusitilan. Perheen toinen lapsi Austin syntyi vuonna 1992.
Yhdeksänvuotiaana Swift sai ensimmäisen kitaransa, mutta hänen sormensa olivat vielä tuolloin liian pienet soittamaan. Ensimmäisen kirjoittamansa kappaleen ”Outside” hän teki 12-vuotiaana. Swiftin kappaleet kertoivat tavallisista teini-ikäisten asioista, kuten rakkaudesta ja ystävistä.
Swiftin isoäiti oli oopperalaulaja Marjorie Finlay. Hän oli yksi Swiftin inspiraation lähteistä etenkin tämän nuoruudessa. Finlay kuoli vuonna 2003. Vuonna 2020 julkaistu Swiftin kappale ”Marjorie” kertoo Finlaysta ja siinä on käytetty taustalla isoäidin oopperalevytystä.
Swift alkoi esiintyä kymmenvuotiaana kotikaupungissaan laulamalla karaokekilpailuissa ja festivaaleilla. Vuotta myöhemmin hän matkusti Nashvilleen, Tennesseehen toivoen levytyssopimusta, ja muutaman vuoden kuluttua koko Swiftin perhe muutti Tennesseehen pysyvästi. Vielä tuolloin Swift ei saanut levytyssopimusta, vaikka hän lähettikin demonsa moneen levy-yhtiöön. Hän kuitenkin päätti olla lannistumatta kielteisistä palautteista.
Swift solmi development deal -sopimuksen Sony/RCA-yhtiön kanssa 13-vuotiaana. Hän oli yhtiön nuorin sopimuksen saanut laulaja. Hän kuitenkin lähti yhtiöstä jo vuotta myöhemmin, koska Sony ei antanut hänen julkaista albumia ennen kuin hän olisi täysi-ikäinen.
Vuonna 2004 Swift esiintyi Blue Bird -nimisessä musiikkikahvilassa Nashvillessa, missä Big Machine -levy-yhtiön Scott Borchetta huomasi hänet. Borchetta tarjosi Swiftille levytyssopimusta vuonna 2005.
Musiikkiura > 2006–2007: Esikoisalbumi

Swift julkaisi esikoissinglensä ”Tim McGraw” elokuussa 2006. Albumi Taylor Swift julkaistiin Yhdysvalloissa saman vuoden lokakuussa. Swift osallistui jokaisen albumin kappaleen kirjoittamiseen ja teki osan niistä kokonaan itse. Albumi sijoittui Billboard 200 -listan 19. sijalle ja myi 39 000 kappaletta ensimmäisen viikon aikana. Singlen ”Tim McGraw” musiikkivideo oli ensimmäisellä sijalla CMT’s (Country Music Television) video charts -listalla. Swift voitti samalla videollaan myös CMT Music Awardin kategoriassa ”Vuoden läpimurtovideo”.
21. elokuuta 2007 Swift esiintyi America’s Got Talent -kilpailun finaalissa. Toinen Taylor Swift -albumin single ”Teardrops on My Guitar” julkaistiin 24. helmikuuta 2007 Yhdysvalloissa. Kappale nousi Yhdysvaltain singlelistan sijalle 13 ja countrykappaleiden listan sijalle 2. Kappale on myynyt Yhdysvalloissa kolminkertaista platinaa.
7. marraskuuta 2007 Swift voitti vuoden 2007 countrymusiikin CMA-gaalassa parhaan uuden artistin palkinnon (Horizon Award) ja esitti livenä myös kappaleensa ”Our Song”, josta tulikin kolmas albumilta julkaistu singlekappale. ”Our Song” vietti kuusi viikkoa country-listojen ykkösenä sekä sijoittui sijalle 16 Billboard Hot 100 -listalla ja sijalle 24 Billboard Pop 100 -listalla. Swift sai vuoden 2008 Grammy-palkintoehdokkuuden kategoriassa ”Paras uusi artisti”, mutta palkinnon sai Amy Winehouse.
”Picture to Burn” oli albumin neljäs single. Alkuvuodesta 2008 kappale sijoittui kolmannelle sijalle Billboard Country Chart -listalla. Seuraavaksi julkaistiin single ”Should’ve Said No”, joka oli viides ja viimeinen Swiftin single tämän debyyttialbumilta. Swift esitti sen 43. Annual Academy of Country Music Awards -palkintogaalassa.
Swift teki myös EP-mittaisen joulualbumin Sounds of the Season: The Taylor Swift Holiday Collection, joka julkaistiin 16. lokakuuta 2007. Albumi ei kuitenkaan menestynyt esikoisalbumin veroisesti. Albumi sisälsi jouluklassikkoja, kuten ”Last Christmas”, mutta myös Swiftin itse kirjoittamia kappaleita.
Kesällä 2008 Swift julkaisi EP:nsä Beautiful Eyes. Levy myi 45 000 kappaletta ensimmäisellä myyntiviikollaan ja sijoittui kärkisijalle Billboard Top Country Albums -listalla ja sijalle yhdeksän Billboard 200 -listalla. Swift oli MySpace-sivuston etsityin kuuluisuus vuonna 2008.
Musiikkiura > 2008–2009: Fearless

Swiftin toinen albumi Fearless julkaistiin 11. marraskuuta 2008 Yhdysvalloissa. Albumi sijoittui ensimmäiseksi Billboard 200 -albumilistalla. Sen ensimmäisenä singlenä julkaistiin kappale ”Love Story”. Singlestä tuli hitti sekä country- että poplistoilla. Kahdeksassa viikossa Fearless myi yli 338 467 maksullista latausta, mikä teki albumista parhaiten myyneen countrylevyn koko lataushistoriassa. Ensimmäisellä viikollaan Fearless-levyltä seitsemän kappaletta nousi Billboard Hot 100 -singlelistalle. Albumi on koko countryhistorian ensimmäinen naisartistin tekemä albumi, joka on pysynyt kahdeksan viikkoa Billboard 200 -listalla. Albumit Fearless ja Taylor Swift sijoittuivat sijoille yksi ja kaksi vuoden 2008 Kanadan countryalbumilistalla.
Fearless-albumin toiseksi singleksi valittiin kappale ”White Horse”, joka julkaistiin 8. joulukuuta 2008 ja nousi listasijalle 13. Albumin kolmas single oli ”You Belong with Me”, ja siitä tuli crossover-hitti, jota soitettiin sekä country- että popkanavilla. 10. tammikuuta 2009 Swift teki ensimmäisen musiikkivierasesiintymisensä tv-ohjelmassa Saturday Night Live. Hän voitti kaksi CMT-palkintoa kesäkuussa.
Swift teki ensiesiintymisensä VMA-gaalassa 13. syyskuuta. Swift oli juuri noutamassa voittamaansa palkintoa videosta ”You Belong with Me” lavalta ja puhumassa kiitospuhettaan, kun räppäri Kanye West tuli lavalle ja otti mikrofonin kertoakseen mielipiteensä Swiftin voitosta. Westin mielestä Beyoncén videon ”Single Ladies (Put a Ring on It)” olisi pitänyt voittaa tuo palkinto, koska se oli hänestä yksi parhaista videoista pitkiin aikoihin. Tämä sai yleisön buuaamaan. Tapahtuma sai paljon julkisuutta ja vaikutti molempien artistien uriin ja julkisuuskuvaan. West pyysi Swiftiltä anteeksi aiheuttamaansa häiriötä muun muassa The Jay Leno Show’ssa.
Vuoden 2010 Grammy-gaalassa Swift voitti neljä palkintoa. Fearless palkittiin vuoden albumin Grammy-palkinnolla.
Swiftin kappale ”Crazier” oli mukana elokuvassa Hannah Montana (2009) ja kappale ”Today Was a Fairytale” elokuvassa Ystävänpäivä (2010). ”Today Was a Fairytale” sijoittui Billboard Hot 100 -listan sijalle kaksi ja Kanadan Hot 100 -listalla sijalle yksi, mikä teki siitä Swiftin ensimmäisen ensimmäiselle sijalle yltäneen singlen Kanadassa.
Musiikkiura > 2010–2011: Speak Now

Swiftin kolmas studioalbumi Speak Now ilmestyi loppuvuodesta 2010. Swift on kirjoittanut ja säveltänyt levyn kaikki kappaleet itse. Kappaleet kertovat hänen elämästään ja seurustelusuhteistaan. Swiftin mukaan kappaleet sisältävät asioita, joita hän ei uskaltanut sanoa ääneen. Levy myi ensimmäisen viikon aikana Yhdysvalloissa 1 047 000 kappaletta.
Levyn ensimmäiset singlet olivat kappaleet ”Mine” ja ”Back to December”. Albumin kolmas single oli kappale ”Mean”. Swift kertoi kirjoittaneensa laulun vastauksena kriitikolle, joka kritisoi häntä erityisen ilkeän tuntuisella tavalla. ”Mean” voitti kaksi Grammy-palkintoa.
Musiikkiura > 2012–2013: Red

Swiftin neljäs studioalbumi, Red, julkaistiin 22. lokakuuta 2012. Albumi nousi iTunesin listaykköseksi 31 maassa ensimmäisen päivän aikana. Levyllä on 16 kappaletta. Levystä julkaistiin myös Deluxe Edition, joka sisälsi kaksi levyä, kolme uutta kappaletta ja kolme erilaista versiota kolmesta muusta tavallisella levyllä olleesta kappaleesta.
Albumilla on aiempaa enemmän popvaikutteita. Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton ”Everything Has Changed” Ed Sheeranin kanssa ja ”The Last Time” Snow Patrol -yhtyeen Gary Lightbodyn kanssa. Swift sanoi halunneensa oppia erilaisilta lauluntekijöiltä kirjoitettuaan edellisen albuminsa Speak Now yksin.
Ensimmäisenä singlenä levyltä julkaistiin popkappale ”We Are Never Ever Getting Back Together”, jonka musiikkivideo keräsi nettisivusto YouTubessa ensimmäisen kahden kuukauden aikana yli 54 miljoonaa katselukertaa. Kappale nousi Billboard Hot 100 -listalla kärkisijalle ja Suomen virallisella listalla 18. sijalle. Seuraavana julkaistut promosinglet ”Red”, ”Begin Again”, ”I Knew You Were Trouble” ja ”State of Grace” nousivat kaikki vuorotellen iTunesin kymmenen ostetuimman kappaleen listalle Yhdysvalloissa.
”Begin Again”, ”Red” ja ”I Knew You Were Trouble” julkaistiin myöhemmin virallisina singleinä. ”I Knew You Were Trouble” -kappaleesta tuli hitti Yhdysvalloissa ja kansainvälisesti. Single oli parhaimmillaan Billboard Hot 100 -listalla sijalle kaksi.
Red palkittiin muun muassa ”Billboard Top Country Album of 2013” ja ”Billboard Top 200 Album of 2013”, ”American Music Awards Favorite Country Album” ja ”Canadian Country Music Association Top Selling Album of 2013” -palkinnoilla. Swift kiersi Yhdysvallat, Kanadan, Australian, Uuden-Seelannin, Ison-Britannian, Saksan ja Aasian Red-maailmankiertueellaan.
Swift levytti vuonna 2012 myös hyväntekeväisyyssinglen ”Ronan”, jonka tuotto meni syöpäjärjestöille.
Kaksi hänen kappalettaan, The Civil Wars -yhtyeen kanssa tehty ”Safe & Sound” ja soolokappale ”Eyes Open”, oli lisäksi mukana elokuvan Nälkäpeli soundtrack-albumilla. ”Safe & Sound” voitti parhaan visuaaliselle medialle kirjoitetun kappaleen Grammy-palkinnon. Vuonna 2013 Swift vieraili Tim McGraw’n kappaleella ”Highway Don’t Care”.
Musiikkiura > 2014–2016: 1989

Swiftin viides albumi 1989 julkaistiin lokakuussa 2014. Albumin ensimmäinen single ”Shake It Off” ylsi Billboard Hot 100 -listan kärkeen ja oli siellä yhteensä neljä viikkoa. Myös albumin toinen single, ”Blank Space”, nousi listan kärkeen, ja Swift on ensimmäinen naisartisti, jonka single syrjäytti saman artistin edellisen singlen kärkisijalta. 1989 palkittiin vuoden albumin Grammy-palkinnolla.  Albumia seurasivat popalbumit Reputation (2017) ja Lover (2019).
Swiftin viides albumi, hänen syntymävuotensa mukaan nimetty 1989 julkaistiin 27. lokakuuta 2014. Swift teki albumilla yhteistyötä Max Martinin, Shellbackin ja Jack Antonoffin kanssa. 1989 on Swiftin ensimmäinen pop-albumi. Sen tavallinen versio sisältää 13 kappaletta. Livestreamissä soitettiin ensimmäinen single tuolta albumilta, popkappale ”Shake It Off”, sekä sen musiikkivideo. Single nousi Billboard Hot 100 -listan ykköseksi, ja siitä tuli näin Swiftin uran toinen kärkisijan saavuttanut single Yhdysvalloissa.
Seuraava singlejulkaisu oli kappale ”Blank Space”, jonka musiikkivideon Swift sanoi näyttävän median luoman kuvan hänestä, hullun naisen, joka vaihtaa jatkuvasti miestä ja kirjoittaa lauluja heistä. Musiikkivideo ja laulu saivat paljon hyviä arvosteluita. Kolmas single ”Style” kertoo Swiftin ja Harry Stylesin seurustelusuhteesta. Neljäntenä julkaistiin ”Bad Blood” -kappaleen remix-versio, joka sisältää hiphop-laulaja Kendrick Lamarin räp-osuuden. Kappaleen musiikkivideolla esiintyy useita julkisuuden henkilöitä.
Albumia 1989 myytiin Yhdysvalloissa julkaisuviikollaan 1,2 miljoonaa kappaletta, mikä teki Swiftistä ensimmäisen artistin, jonka kolme albumia ovat myyneet maassa miljoona kappaletta yhden viikon aikana. Albumi voitti vuoden albumin ja parhaan popalbumin Grammy-palkinnot vuoden 2016 Grammy-gaalassa.
Swift riitaantui vuonna 2016 Kanye Westin ja hänen silloisen vaimonsa Kim Kardashianin kanssa Westin julkaistua kappaleen, jossa hän puhuu Swiftistä halventavasti. Kappaleessa on muun muassa säe ”Me and Taylor might still have sex, why, I made that bitch famous”. West väitti Swiftin hyväksyneen sanoitukset, Swift väitti ettei ollut koskaan kuullut kappaletta. Kardashian julkaisi nauhoitteen, jolla West lukee osan sanoituksia Swiftille. Kardashian kutsui Swiftiä käärmeeksi ja sai paljon tukea. Swiftin sosiaalinen media täyttyi käärme-emojeista ja hänestä kirjoitettiin monia kielteisiä artikkeleita. Riidan jälkeen Swift vetäytyi julkisuudesta. Vuonna 2020 nauhoituksesta vuoti julkisuuteen pidempi versio, josta kävi ilmi, että Swift oli kuullut osan sanoituksista, mutta ei kappaleen lopullista versiota eikä tiennyt, että häntä kutsuttaisiin bitch-sanalla.